stanford-oval/wikipedia huggingface dataset:
מגפת הקורונה בקפריסין
ציר זמן

ב-9 במרץ 2020, אישרה ממשלת קפריסין את שני מקרי ההידבקות הראשונים של נגיף הקורונה במדינה; גבר בן 25 מלימסול שחזר מאיטליה ומומחה לבריאות בן 64 מניקוסיה שחזר מהממלכה המאוחדת. יומיים לאחר מכן, אושרו ארבעה מקרי הידבקות נוספים בנגיף הקורונה; שני קפריסאים-יוונים שחזרו מבריטניה יום קודם ונהג מונית אחד מפאפוס, שגם הנכד שלו אושפז. שלושתם נלקחו לבית החולים הכללי של פמגוסטה.
ב-21 במרץ התרחש מקרה המוות הראשון מקורונה במדינה.
ב-23 במרץ הכריז נשיא קפריסין, ניקוס אנסטסיאדיס על סגר מלא עד 13 באפריל. הנשיא הודיע כי הסגר יחל ביום שלישי, 25 במרץ.
ב-26 באפריל 2021 הוחל סגר בקפריסין. במקביל הודיעה קפריסין על כוונתה לאפשר כניסת תיירים מחוסנים ללא ביצוע בדיקת קורונה וללא צורך בבידוד.
נכון לסוף ינואר 2021, ישנם בקפריסין 190 מתים, ו-30,252 מקרי הדבקה מתוכם הבריאו 2,057.
סטטיסטיקה

קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
1 2  Peter Michael, Hospital close to shutdown after doctor with virus treated patients (Update 5), Cyprus Mail, ‏9 במרץ 2020 (באנגלית)
↑  Jonathan Shkurko, The three men taken to Famagusta hospital ‘are doing well’, Cyprus Mail, ‏12 במרץ 2020 (באנגלית)
↑  נשיא קפריסין, ניקוס אנסטסיאדיס, הכריז על סגר מלא עד ה-13..., באתר חמ"ל, ‏23 במרץ 2020
↑  איתמר אייכנר, שירי הדר, החלן מהיום: סגר בקפריסין. שדות תעופה ומלונות יישארו פתוחים, באתר ynet, 26 באפריל 2021
↑  דיאן אפן-סדלר,Cyprus to allow vaccinated travellers to visit without quarantine from May 10, באתר טיים אאוט דובאי, 27 באפריל 2021
לובן בראונשווייג

| --- | --- |

 מידע כללי
 תאריך ייסוד:  2000 
 מדינה:  גרמניה 
 אולם ביתי:  פולקסווגן האלה
 ליגה:  ליגת העל הגרמנית בכדורסל 
 מאמן:  חסוס רמירס 
 www.basketball-loewen.de
 
בסקטבול לובן בראונשווייג (בגרמנית: Basketball Löwen Braunschweig, אריות בראונשווייג) הוא מועדון כדורסל מבראונשווייג, גרמניה, המשחק בליגת העל הגרמנית בכדורסל.
היסטוריה

הקבוצה הוקמה בשנת 2000 והשתלטה על רישיון הבונדסליגה של SG בראונשווייג (אנ').
עם זאת, נותנת החסות של המועדון, מטאבוקס, נאלצה לנטוש את הפרויקט לאחר מספר חודשים בלבד בשל חוסר אמצעים כספיים. למרבה המזל, המועדון ניצל על ידי אגודת הספורט הקהילתית ושינה את שמו לעיתים תכופות. את עונת 2005/06 סיימה בראונשווייג בתחתית הטבלה, מה שמוביל בדרך כלל לירידה לליגה הגרמנית השנייה בכדורסל, אך הליגה הבכירה התרחבה ונוספו בה עוד שני מקומות פנויים שניתנו לרכישה תמורת 100,000 אירו. המשאבים הכספיים של המועדון היו דלים למדי בשל חוסר ההצלחה בעונות הקודמות, אך הקבוצה הצליחה לקנות את הרישיון בעזרת שלושה ספונסרים ונשארה בליגה הראשונה.
בעונת 2006/07 רכשה ניו יורקר, חברת בגדים מבראונשווייג, את זכויות השיום לקבוצה. החברה נתנה לאוהדי הקבוצה לבחור את שם הקבוצה מבין שלוש אפשרויות, מ-78% מהם בחרו בשם "ניו יורק פנטומס בראונשווייג". בעונת 2009/10 סיימה הקבוצה במקום ה-8 והעפילה לפלייאוף לראשונה מאז 2002/03, אז סיימה במקום השלישי בטבלה. לאחר ניצחון 3–1 ברבע הגמר על באסקטס אולדנבורג המדורגת ראשונה, הודחה הקבוצה בסוויפ 0–3 על ידי ברוזה במברג, שזכתה בסופו של דבר באליפות.
בעונה הבאה הגיעה הקבוצה לפיינל פור הגביע הגרמני בכדורסל לאחר ניצחון 88–76 על אולדנבורג ברבע הגמר. בחצי הגמר גברו הפנטומס 82–77 על סקיליינרס פרנקפורט, אך הפסידו בגמר 66–69 לבמברג. בעונת 2011/12 חזרה בראונשווייג לחצי הגמר, אך הודחה בידי טלקום בון 64–77. את העונה הסדירה סיימה הקבוצה במקום השביעי והודחה בסיבוב הראשון של הפלייאוף על ידי רטיופארם אולם.
בעונת 2011/12 לא הצליחה הקבוצה להשוות את ההצלחות מהעונות הקודמות. הפנטומס מצאו את עצמם בתחתית הטבלה במשך כל העונה, אך נמנעו מירידה בניצחון במחזור הלפני אחחרון על טיבינגן. נקודת האור של העונה הייתה הופעתו של דניס שרדר, שנבחר לשחקן הצעיר המצטיין ולשחקן המשתפר של העונה ב-2013.
לפני תחילת עונת 2014/15 הודיעה נותנת החסות ניו יורקר שהיא לא מתכוונת להאריך את תמיכתה בקבוצה, ושם הקבוצה שונה לבסקטבול לובן בראונשווייג (אריות בראונשווייג, Basketball Löwen Braunschweig). גם צבעי הקבוצה שונו, מאדום ולבן לכחול וצהוב. לפני עונת 2016/17 נקלעה הקבוצה לבעיות כלכליות וסיימה עם שישה ניצחונות בלבד, במקום הלפני אחרון בליגה שמוביל לירידה, אך מכיוון שקבוצת פיניקס האגן נאלצה להגיש בקשה לפשיטת רגל התפנה מקום מקום נוסף בליגה הראשונה ולובן נשארה בבונדסליגה.
בפברואר 2018 שחקן ה-NBA דניס שרדר, שנולד וגדל בבראונשווייג, הביע עניין להיות בעל מניות בקבוצה והבטיח להוביל אותה לחמישייה הראשונה בגרמניה. במרץ אותה שנה הוכרז רשמית כי שרדר יהפוך לבעל מניות שותף בחברה התפעולית שניהלה את המועדון. מאז עונת 2018/19 שרדר הוא בעל מניות הרוב בקבוצה. באותה עונה הצליחה הקבוצה להעפיל לפלייאוף מהמקום ה-8 וקטעה בצורת של שש שנים, אך הובסה 0–3 על ידי באיירן מינכן.
ב-1 ביולי 2020 הפך שרדר לבעלים הבלעדי של בראונשווייג לאחר שרכש את 30% המניות הנותרים. ב-24 באוגוסט 2020 חשף המועדון את הלוגו החדש שלו בצבעים חדשים: שחור וזהב.
אולם

משחקי הבית של לובן בראונשווייג נערכים בפולקסווגן האלה בעל 3,603 מושבים שנפתח בשנת 2000.
קבוצת מילואים

משנת 2000 עד 2015 שיחקה SG בראונשווייג, קודמתה של לובן, בבונדסליגה השנייה וב-ProB, הליגה השנייה והשלישית (בהתאמה), ושימשה קבוצת מילואים. בשנת 2015 נכנסה SG בראונשווייג לשיתוף פעולה עם MTV Herzöge Wolfenbüttel. החל מעונת 2015/16 הציגו שני המועדונים קבוצה משותפת שמשחקת בוולפנביטל ומשמשת קבוצת מילואים עבור לובן בראונשווייג.
שחקנים מפורסמים

ארצות הברית ג'ון אלן
מונטנגרו מילקו בייליצה
ארצות הברית דמונד מאלט
יוון איגור מילושביץ'
ארצות הברית טרל מקנטייר
ארצות הברית אייזיאה סוואן
ארצות הברית אמין סטיבנס
קובה הווארד סנט-רוס
ארצות הברית רוברט קונלי
גרמניה גאווין שילינג
גרמניה דניס שרדר
גרמניה דניאל תייס
עונה אחר עונה

| עונה | רמה | ליגה | מקום | גביע | תחרויות אירופיות | תחרויות אירופיות |
| --- | --- | --- | --- | --- | --- | --- |
| 2000/01 | 1 | בונדסליגה | 6 |  |  |  |
| 2001/02 | 1 | בונדסליגה | 10 |  | גביע קוראץ' | סיבוב מקדים |
| 2002/03 | 1 | בונדסליגה | 3 |  |  |  |
| 2003/04 | 1 | בונדסליגה | 11 |  | גביע יול"ב | עונה סדירה |
| 2004/05 | 1 | בונדסליגה | 12 |  | הליגה האירופית | שלב הבתים |
| 2005/06 | 1 | בונדסליגה | 16 |  |  |  |
| 2006/07 | 1 | בונדסליגה | 14 |  |  |  |
| 2007/08 | 1 | בונדסליגה | 9 |  |  |  |
| 2008/09 | 1 | בונדסליגה | 13 |  |  |  |
| 2009/10 | 1 | בונדסליגה | 4 |  |  |  |
| 2010/11 | 1 | בונדסליגה | 5 | סגנות |  |  |
| 2011/12 | 1 | בונדסליגה | 7 | מקום רביעי |  |  |
| 2012/13 | 1 | בונדסליגה | 13 |  |  |  |
| 2013/14 | 1 | בונדסליגה | 15 |  |  |  |
| 2014/15 | 1 | בונדסליגה | 9 |  |  |  |
| 2015/16 | 1 | בונדסליגה | 10 |  |  |  |
| 2016/17 | 1 | בונדסליגה | 16 |  |  |  |
| 2017/18 | 1 | בונדסליגה | 12 |  |  |  |
| 2018/19 | 1 | בונדסליגה | 8 | רבע גמר |  |  |
| 2019/20 | 1 | בונדסליגה | 11 | רבע גמר |  |  |
| 2020/21 | 1 | בונדסליגה | 9 | שלב הבתים |  |  |
| 2021/22 | 1 | בונדסליגה | 13 | חצי גמר |  |  |
| 2022/23 | 1 | בונדסליגה | 14 | שמינית גמר |  |  |
↑  נמנעה מירידה בעקבות הרחבת הליגה מ-16 ל-18 קבוצות
הערות שוליים

↑  Die Phantoms heißen jetzt Löwen, www.braunschweiger-zeitung.de, ‏2014-07-01 (בגרמנית)
↑  ""Lasst uns Geschichte schreiben": Die großen Pläne des Basketball-Stars Dennis Schröder". Frankfurter Allgemeine Zeitung. נבדק ב-25 במאי 2020. {{cite web}}:  (עזרה)
↑  "Basketball Braunschweig: Neue Farben, neues Logo: Die Löwen werden "Schwarz-Gold"". לובן בראונשווייג. אורכב מ-המקור ב-24 באוגוסט 2020. {{cite web}}:  (עזרה)
↑  Kooperation mit Basketball Löwen und SG Braunschweig (אורכב 04.03.2016 בארכיון Wayback Machine) (בגרמנית)
| יורופקאפ עונת 2024/2025 - שלב הבתים |
| --- | --- | --- | --- | --- | --- | --- | --- | --- | --- | --- | --- | --- | --- |
| בית א'  טורקיה טופאש בורסה  קפריסין א.א.ק. לרנקה  קפריסין קראבנוס  גרמניה לובן בראונשווייג | בית ב'  ספרד באסקט סרגוסה   סלובקיה פטריוטי לוויצה  טורקיה בורסאספור  קפריסין אנורתוסיס פמגוסטה | בית ג'  צרפת שולה באסקט  בלגיה אנטוורפ ג'יינטס   שווייץ פריבור אולימפיק  רומניה ספורטיב קונסטנצה | בית ד'  פולין ק.ק. ולוצלאווק   איטליה דינמו סאסארי   אוקראינה בי.סי. דניפרו  פורטוגל ספורטינג ליסבון | בית ה'  רומניה מוניצ'יפל אוראדיה  אסטוניה פרנו סדם  פולין ספונייה סטארגרד   רומניה מוניציפל פיטשט | בית ו'  אסטוניה קאלב/קראמו  בולגריה רילסקי ספורטיסט  צרפת לה פורטל  הונגריה אלבה פהרוואר | בית ז'  בלגיה ספירו שרלרואה  שוודיה נורשפין דולפינס  אזרבייג'ן סאבח  יוון מארוסי | בית ח'  גרמניה ריזן לודוויגסבורג  קוסובו טרפצ'ה מיטרוביצה  בריטניה קלדוניה גלדיאטורס  צרפת דיז'ון באסקט | בית ט'  פורטוגל פורטו   יוון פאוק סלוניקי  הונגריה סולנוקי אולאי  בלגיה לימבורג יוניטד | בית י'  סלובקיה פריבידזה  בולגריה בלקן בוטבגרד  גאורגיה כותאיסי 2010  ספרד בילבאו באסקט |  |  |  |  |
שחקן ה-NBA דניס שרדר, בעלי הקבוצה מאז 2018
פולקסווגן האלה
מוסטפא חאג'י

מוסטפא חאג'י (בערבית: مصطفى حاجي; נולד ב-16 בנובמבר 1971) הוא כדורגלן עבר מרוקני וכיום עוזר מאמן נבחרת מרוקו.
קריירה

חאג'י, יליד אופראן, מרוקו, היגר כילד עם משפחתו לצרפת, שם חתם על החוזה הראשון שלו בקבוצת הנוער של נאנסי, והמשיך בקבוצת הבוגרים של המועדון כבר בשנתו השנייה. באמצע שנות ה-90 הוצע לו לשחק בנבחרת צרפת, אך הוא העדיף לשחק בנבחרת מרוקו. מננסי עבר לספורטינג ליסבון מפורטוגל, דפורטיבו לה קורוניה מספרד וקובנטרי סיטי מאנגליה. ב-2001 עזב את קובנטרי שירדה ליגה ועבר לאסטון וילה, ממנה שוחרר לאחר מספר משחקים, ועבר לאספניול. לאחר מכן שיחק באל-עין מאיחוד האמירויות, פ.צ. זארבריקן מגרמניה ופולה אש מלוקסמבורג.
חאג'י שיחק עם נבחרת מרוקו במונדיאל 1998, בה כבש שער נגד נבחרת נורווגיה, ובאותה השנה הוא נבחר לכדורגלן השנה באפריקה.
אחיו, יוסף חאג'י, משחק בנבחרת מרוקו ונאנסי מצרפת.
לזליאנה פריירה

| --- | --- |
אין תמונה חופשית
 לידה:  9 באוקטובר 1987 (בת 37) סויו, אנגולה 
 מדינה:  אנגולה 
 פרסים והוקרה:  פרס השחקנית הראשית הטובה ביותר מהאקדמיה האפריקאית לקולנוע (2015) 
 פרופיל ב-IMDb
 
לזליאנה מסוקסי אמארו גומש פריירה, המוכרת כלזליאנה פריירה (בפורטוגזית: Lesliana Pereira; נולדה ב-9 באוקטובר 1987) היא שחקנית ודוגמנית אנגולית, זוכת תואר מלכת היופי של אנגולה לשנת 2008. זוכת פרס השחקנית הטובה ביותר בפרסי האקדמיה האפריקאית לקולנוע.
ביוגרפיה

פריירה נולדה בעיירה סויו, אנגולה. עקב בעיות בריאות של אחותה הבכירה, היא עברה עם משפחתה לליסבון בגיל צעיר, שם גדלה ולמדה.
קריירה > מלכת יופי

בשנת 2008, פריירה זכתה בתואר מלכת היופי של אנגולה. עקב זכייה זו, היא ייצגה את מדינתה בתחרות מיס תבל, ולאחר כן מכרה את השמלה אותה לבשה כדי לגייס כספים לצדקה.
קריירה > קריירת משחק

פריירה השתתפה בתוכנית של שושה כמבחן במה בשביל תפקיד בסרט Xuxa in the Mystery of Feiurinha. היא זכתה לשחק בתפקיד של הפיה הטובה פנדונה בסרט שיצא בינואר 2010 ונצפה מקומית יותר מאשר הסרט אווטאר בשבוע הראשון שלו בהקרנות באנגולה.
בשנת 2014, פריירה כיכבה בסרט ההיסטורי "Njinga: Queen Of Angola" כנג'ינגה מבנדה, מלכת נדונגו. הבמאי, סרחיו גרציאנו, אמר שהיה קשה ללהק את הדמות מכיוון שהיא דמות חזקה, אך פריירה נתנה ביצוע יוצא דופן, ומתוך מסירותה העשירה את הדמות. בעקבות כיכובה בסרט, היא זכתה בפרסי האקדמיה האפריקאית לקולנוע בקטגוריית השחקנית הטובה ביותר ונהייתה השחקנית האנגולית הראשונה לזכות בפרס זה. בשנת 2015, פריירה שיחקה חלק באופרת הסבון הברזיאלית I Love Paraisópolis.
פריירה תמכה ועודדה לעורר מודעות לאיידס.
פילמוגרפיה

Xuxa in The Mystery of Feiurinha (2010)
Jikulumessu (2014)
Njinga: Queen Of Angola (2014)
I Love Paraisópolis (2015)
פרסים

2015 – זכייה בפרסי האקדמיה האפריקאית לקולנוע בקטגוריית השחקנית הטובה ביותר.
הערות שוליים

↑  "Lesliana grava novela em Nova Iorque" [Lesliana records soap opera in New York]. Jornal de Angola (בפורטוגזית). 25 במרץ 2015. {{cite news}}:  (עזרה)
1 2  "Lesliana Pereira é uma beldade e excepcionalmente simples. Massoxi, como é carinhosamente tratada familiarmente, frequentou o primeiro e segundo níveis no Colégio Angolano, localizado na Praia Morena" [Lesliana Pereira is a beauty and exceptionally simple. Massoxi, as she is affectionately treated by family, attended the first and second levels at Colégio Angolano, located in Praia Morena]. Jornal de Angolo (בפורטוגזית). 28 בפברואר 2010. {{cite news}}:  (עזרה)
↑  "Leslina Pereira Wins Miss Angola 2008 Contest". Angola Press News Agency. 15 בדצמבר 2007. {{cite web}}:  (עזרה)
↑  "Charity gala collects USD 33.500". Angola Press News Agency. 12 בדצמבר 2008. {{cite web}}:  (עזרה)
↑  "Lesliana Pereira: The most beautiful Angolan tear". Angola Monitor. 9 בפברואר 2015. אורכב מ-המקור ב-28 במאי 2016. {{cite web}}:  (עזרה)
↑  "'Njinga, Queen of Angola': Masterpiece premiering at San Francisco Black Film Festival". San Francisco Bay View. 21 במאי 2015. {{cite news}}:  (עזרה)
↑  Silva, Roque (29 בספטמבר 2015). "Lesliana Pereira é a Melhor Actriz" [Lesliana Pereira is the Best Actress]. Jornal de Angola (בפורטוגזית). {{cite news}}:  (עזרה)
↑  Azevedo, Philippe (9 בפברואר 2015). "Atriz angolana Lesliana Pereira grava participação na novela "I Love Paraisópolis"" [Angolan actress Lesliana Pereira records participation in the soap opera "I Love Paraisópolis"] (בפורטוגזית). Overtube. {{cite web}}:  (עזרה)
↑  "Angola: Miss Angola Advises Soldiers to Adhere to HIV/Aids Testing Centres". AllAfrica. 22 במרץ 2008. {{cite news}}:  (עזרה)
לזמן את הרוע

| --- | --- |

 בימוי:  ג'יימס ואן
 הופק בידי:  טוני דרוסה-גרונד   פיטר ספרן   רוב קוואן
 תסריט:  צ'אד הייז   קארי וו. הייז
 עריכה:  קירק מורי
 שחקנים ראשיים:  ורה פרמיגה   פטריק וילסון   רון ליווינגסטון   לילי טיילור
 מוזיקה:  ג'וסף בישארה
 צילום:  ג'ון ר. לאונטי
 מדינה:  ארצות הברית
 חברת הפקה:  ניו ליין סינמה   ספרן קומפני   אוורגרין גרופ מדיה
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  19 ביולי 2013
 משך הקרנה:  112 דקות
 שפת הסרט:  אנגלית • לטינית
 סוגה:  אימה • על-טבעי
 תקציב:  20 מיליון דולר
 הכנסות:  319.5 מיליון דולר
 הכנסות באתר מוג'ו:   conjuring
 סרט הבא:  "אנאבל" (2014)
 סרטים בסדרה:  היקום הקולנועי של לזמן את הרוע
 https://www.warnerbros.com/conjuring
 דף הסרט ב־IMDb
 
"לזמן את הרוע" (באנגלית: The Conjuring) הוא סרט אימה על-טבעי אמריקאי אשר בוים על ידי ג'יימס ואן. תסריטו נכתב על ידי צ'אד הייז וקארי וו. הייז. הסרט הוא הראשון שיצא במסגרת היקום הקולנועי של לזמן את הרוע. פטריק וילסון וורה פרמיגה שיחקו כאד ולוריין וורן הידועים כמגרשי שדים ורוחות, וחוקרי מקרים על-טבעיים. הסרט מבוסס על סיפור אמיתי, ועלילתו מתמקדת בשנת 1971.
הסרט יצא לאקרנים בארצות הברית ובקנדה ב-19 ביולי 2013, ובממלכה המאוחדת ובהודו ב-6 באוגוסט 2013. הסרט זכה לביקורות חיוביות ממבקרים וגרף למעלה מ-319.5 מיליון דולר, ברחבי העולם מתקציב של 20 מיליון דולר, מה שהופך אותו לסרט האימה ה-9 המכניס ביותר בכל הזמנים. סרט ההמשך, "לזמן את הרוע 2", יצא לאקרנים בארצות הברית ב-10 ביוני 2016 ובישראל ב-23 ביוני 2016. צילומי הסרט נערכו בשנת 2012 בצפון קרוליינה.
על פי ציר הזמן, זהו הסרט הראשון ביקום הקולנועי של "לזמן את הרוע".
תקציר העלילה

בשנת 1971, רוג'ר וקרוליין עברו לגור בבית מוזנח בהאריסוויל, רוד איילנד עם חמש בנותיהם; אנדריאה, ננסי, כריסטין, סינדי והקטנה, אפריל. היום הראשון עבר כרגיל, אם כי הכלבה שלהם סיידי סירבה להיכנס לבית ואחת מהבנות מוצאת כניסה למרתף. כמה אירועים על-טבעיים קרו בלילות הראשונים. כל השעונים עצרו בדיוק ב-03:07 והכלבה סיידי נמצאה מתה בחצר האחורית.
באותו הלילה, בזמן שהבנות ישנות, כריסטין מרגישה משיכה על רגלה. היא חשבה שזאת הייתה אחותה ננסי, אבל זה היה שד שרק כריסטין הייתה יכולה לראות. היא התחילה לצרוח ואמרה שהשד רוצה שכל המשפחה שלה תמות.
האם קרולין קיפלה כביסה בלילה ולפתע שמעה מחיאות כפיים במסדרון. כל התמונות לאורך הקיר התנפצו על הרצפה. היא הלכה למטה במדרגות וראתה שדלת המרתף נפתחת באיטיות. כשהיא נכנסת פנימה, היא נלכדה על ידי הרוח. באותו הזמן, בארון בחדרן של אנדריאה וסינדי שוכנת רוח.
קרולין מחליטה ליצור קשר עם מגרשי השדים והרוחות הידועים אד ולוריין וורן, שהסכימו לקחת חלק במקרה.
הם ניהלו חקירה ראשונית והסיקו שהבית דורש גירוש שדים, אבל הם צריכים אישור מהכנסייה הקתולית וראיות נוספות לפני שהם יכולים לעשות זאת.
לאחר חקירה נוספת של הבית, אד ולוריין וורן גילו שהבית היה שייך בעבר למכשפה בשם בת שבע, שהקריבה את בנה בן השבוע לשטן והתאבדה בשנת 1863 לאחר שקיללה את כל מי שינסה לקחת את אדמתה. שטח האדמה היה בעבר יותר מ -200 דונם, אך מאז הוא התחלק לאזורים קטנים יותר. הם מוצאים דיווחים על מספר רב של מקרי רצח והתאבדויות בבתים שנבנו מאז על שטחים שהיו פעם חלק מאותה האדמה. אד ולוריין וורן חזרו לבית לאסוף ראיות כדי לקבל אישור לגירוש השדים. הם הציבו מצלמות, רדיו המקליט את הקולות ופעמונים בבית. רעש חשוד הגיע מהרדיו, הם שומעים רוח המובילה את סינדי לארון, שבו היא מגלה מעבר סודי. לוריין נכנסת למעבר ונופלת דרך הרצפה למרתף, שבו היא רואה רוח של אישה שהייתה ברשות בת שבע לפני זמן רב והרגה את הילד שלה. לאחר מכן, רוח התקיפה את אחת הילדות בסלון לעיני מצלמות הבית.
משפחת פרון מחליטה להימלט לבית מלון בזמן שאד ולוריין מוסרים את עדותם לכנסייה כדי להסדיר גירוש שדים. בעוד הזוג וורן בדרכם הביתה, בתם ג'ודי הותקפה בבית שלהם על ידי הרוח של בת שבע, יחד עם בובת אנאבל, אם כי אד מגיע בזמן ומציל את ביתו. הרוח של בת שבע השתלטה על האם, קרוליין. היא לוקחת שתיים מבנותיה, כריסטין ואפריל, ונוסעת חזרה מבית המלון לבית הרדוף. אד, לוריין, רוג'ר, שני עוזריהם, ועומס קצין המשטרה נסעו לבית שבו הם מוצאים את קרוליין במרתף מנסה לדקור את כריסטין עם מספריים. לאחר הכנעת קרוליין וקשירתה לכיסא, אד מחליט לבצע גירוש שדים בעצמו. ללא כומר. קרוליין לפתע נזכרת בזיכרון מיוחד שהיא מבלה עם בני משפחתה, המאפשר לאד להשלים את תהליך גירוש השדים.
לאחר השלמת התהליך אד ולוריין חוזרים הביתה. לוריין אומרת שהכומר שהם ביקשו לגירוש השדים התקשר והשאיר הודעה, ואמר כי הם זכו לאישור מהכנסייה הקתולית לבצע את גירוש השדים. בנוסף לכך, יש לו גם מקרה אחר עבורם לחקור בלונג איילנד. כשהם עוזבים, תיבת הנגינה שאפריל מצאה נפתחת ומנגנת מוזיקה, וחושפת את בובת אנאבל היושבת מול הדלת.
צוות השחקנים והדמויות

ורה פרמיגה – לוריין וורן
פטריק וילסון – אד וורן
לילי טיילור – קרולין פרון
רון ליווינגסטון – רוג'ר פרון
שנלי קאסוול – אנדריאה פרון
היילי מקפרלנד – ננסי פרון
ג'ואי קינג – כריסטין פרון
מקנזי פוי – סינדי פרון
קיילה דיבר – אפריל פרון
שאנון קוק – דרו תומאס
ג'ון בראדרטון – בראד המילטון
סטרלינג ג'רינס – ג'ודי וורן
מריון גויוט – גיאורגיאנה מוראן
סטיב קולטר – האב גורדון
ג'וסף בישארה – בת שבע שרמן
מורגנה – דבי
איימי טיפטון – קמילה
זאק פאפאס – ריק
כריסטוף ויילון – מוריס תריאולט
לוריין וורן – אישה בקהל
הפקה

בינואר 2012, אישר בלאדי דסטינגטינג שג'יימס ואן יפיק ויביים סרט בשם "תיקי וורן", ששמו שונה מאוחר יותר ל-"לזמן את הרוע", שיתמקד בסיפורים של אד ולוריין וורן, זוג נשוי, שחקר אירועים פאראנורמליים. כאשר דסטינגטינג נפגש בשנית עם ואן, החליטו השניים כי פטריק וילסון יככב לצד ורה פרמיגה בתפקידים הראשיים של אד ולוריין.
הסרט הופק על ידי טוני דרוסה-גרונד, פיטר ספרן ורוב קוואן, הוסרט על ידי צ'אד הייז וקארי וו. הייז ובוים על ידי ג'יימס ואן. צילומי הסרט החלו בפברואר 2012. הסרט עלה לאקרנים בבית הקולנוע "Cinerama Dome", שבלוס אנג'לס כבר ב-15 ביולי 2013, ובשאר העולם הופץ ארבעה ימים לאחר מכן.
צילומי הסרט "אנאבל", שתיפקד כסרט השני ביקום הקולנועי של לזמן את הרוע, החלו בתחילת 2014, בקובינה שבקליפורניה, כמה זמן לאחר ש-"לזמן את הרוע" יצא לאקרנים.
פסקול

את הפסקול הרשמי של הסרט הלחין ג'וסף בישארה שעבד עם ג'יימס ואן בסדרת סרטי "הרוע שבפנים". בסופו של דבר, יצא הפסקול ב-16 ביולי 2013, תחת חסותה של חברות התקליטים וואטר-טאוור מיוזיק ולה-לה לנד רקורדס. השיר היחידי אותו לא הלחין בישארה מתוך הפסקול היה "Family Theme", שהיווה כשיר הסיום של הסרט וכרצועה האחרונה בפסקול.
עטיפת הפסקול מציגה בתוכה את אנאבל, עליה יצא הסרט השני בסדרה שנה לאחר צאת הפסקול.
הערות שוליים

1 2  The Conjuring, Box Office Mojo
1 2  The Conjuring, נבדק ב-2018-09-21
↑  The Conjuring, www.warnerbros.com (באנגלית)
↑  "Vera Farmiga Spies Spirits In First The Conjuring Photos". CINEMABLEND. 2012-11-16. נבדק ב-2018-09-21.
1 2  The Conjuring (2013) - Box Office Mojo, www.boxofficemojo.com (באנגלית)
↑  "The 20 top-earning horror movies of all time". Business Insider. נבדק ב-2018-09-21.
↑  Vera Farmiga And Patrick Wilson In Talks To Do Some 'Conjuring' For James Wan - Bloody Disgusting, bloody-disgusting.com (באנגלית)
↑  Page non trouvée - Rabiddoll, Rabiddoll (בצרפתית) (ארכיון)
↑  Andreeva, Nellie (2013-06-22). "What's In A Title? 'The Conjuring' Producer And New Line In Dispute Over TV Rights". Deadline (באנגלית אמריקאית). נבדק ב-2018-09-21.
↑  "'The Warren Files' to start filming". Wilmington Star News (באנגלית). נבדק ב-2018-09-21.
↑  "The Conjuring" premieres at the Cinerama Dome in Los Angeles, UPI (באנגלית)
↑  "'The Conjuring': Exclusive photos". EW.com (באנגלית). נבדק ב-2018-09-21.
↑  McNary, Dave (2014-01-31). "Alfre Woodard Materializes in Horror-Thriller 'Annabelle' (EXCLUSIVE)". Variety (באנגלית אמריקאית). נבדק ב-2018-09-21.
↑  Filming in Covina, ‏2014-09-19
↑  McNary, Dave (2014-01-15). "'The Conjuring' Spinoff 'Annabelle' Starts Shooting Jan. 27". Variety (באנגלית אמריקאית). נבדק ב-2018-09-21.
↑  Insidious, נבדק ב-2018-09-21
↑  "The Conjuring: LAFF Review". The Hollywood Reporter (באנגלית). נבדק ב-2018-09-21.
↑  The Conjuring: Family Theme | Details | AllMusic, AllMusic
↑  projecticeman365 (2013-09-25), The Conjuring official theme: family theme, נבדק ב-2018-09-21
↑  The Conjuring [Original Soundtrack -  | Songs, Reviews, Credits | AllMusic], AllMusic
| ג'יימס ואן |
| --- | --- | --- |
| סרטים שביים | "המסור 0.5" • "המסור" • "דממת המוות" • "הרוע שבפנים" • "לזמן את הרוע" • "הרוע שבפנים 2" • "מהיר ועצבני 7" • "לזמן את הרוע 2" • "אקוומן" • "ממאיר" • "אקוומן 2: הממלכה האבודה" |  |
| סרטים שהפיק | "אנאבל" • "השד" • "הרוע שבפנים 3" • "כיבוי אורות" • "אנאבל: הבריאה" • "הרוע שבפנים: המפתח האחרון" • "הנזירה" • "קללת לה יורונה" • "אנאבל חוזרת הביתה" • "לזמן את הרוע 3: בשליחות השטן" |  |
| סרטים שהסריט | "המסור 3" • "הנזירה" • "אנאבל חוזרת הביתה" • "לזמן את הרוע 3: בשליחות השטן" |  |
| קומיקסים שכתב | "הגבר הממאיר" |  |
| ערכים קשורים | אטומיק מונסטר |  |
לפטוספרמון מכבדי

| לפטוספרמון מכבדי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: הדסאים
משפחה:: הדסיים
סוג:: לפטוספרמון
מין:: לפטוספרמון מכבדי
שם מדעי
 Leptospermum scoparium ‏פורסטר ופורסטר
לפטוספרמון מכבדי (שם מדעי: Leptospermum scoparium) הנקרא במאורית מאנוקה mānuka, הוא מין של שיח תה ממשפחת ההדסיים שמוצאו בניו זילנד, איי צ'טהאם ודרום מזרח אוסטרליה.
מפרחיו מייצרות דבורים דבש מאנוקה.
שמות

הצמח מכונה גם עץ התה, כי קפטיין קוק נהג לשתות חליטה מעליו. השם מאנוקה הוא השם בו מכנים את הצמח הילידים המאורים בניו זילנד. פירוש שם המין בלטינית הוא דמוי מטאטא.
תיאור הצמח

מאנוקה הוא בדרך כלל שיח ירוק עד שגובהו 2–5 מ', אך הוא יכול להתפתח לעץ בגובה עד 15 מ'. ענפיו צפופים ועליו קטנים, אורכם עד 2 ס"מ ורוחבם עד 0.6 ס"מ. קצה העלה מחודד. הפרחים לבנים, לעיתים ורודים. קוטרם בדרך כלל עד 1.5 ס"מ עם 5 עלי כותרת. הגזע קשה.
מאנוקה דומה לצמח אחר. ניתן להבדיל ביניהם בעזרת העלים - רק עלי המאנוקה קוצניים. פירות המאנוקה יותר גדולים (קוטרם 5–7 מ"מ) והם נותרים על השיח לאורך רוב השנה.
היסטוריה ובית גידול

יש סבורים, כי מקורו של הצמח באוסטרליה בתקופת המיוקן. משם נפוצו זרעיו כנראה באמצעות סופות ציקלון ורוחות אחרות מתישהו ב-20 מיליון השנים האחרונות.
ללפטוספרמון יש מבנה המגביר את עמידותו בפני אש - ליגנוטובר. בנוסף, לאוכלוסייה יש יכולת התחדשות לאחר שריפה באמצעות סרוטוניות (). זוהי שמירה על זרעים בתוך פירות סגורים על הצמח במשך שנים ארוכות. הם מתפזרים רק בזמן שריפה ומהווים את המקור להתחדשות האוכלוסייה מנבטים חדשים. סוג צמח זה הופיע בתקופה בה השתוללו באוסטרליה שריפות יער. בתחילה הייתה תפוצתו בניו זילנד מוגבלת, אך כשהגיעו הפולינזים. הם ביראו יערות וגרמו להתדלדלות הקרקע, דבר שהקנה לו יתרון וכנראה הביא להתפשטותו.
כיום נפוץ הצמח יותר בניו זילנד מאשר באוסטרליה, במיוחד בחופים המזרחיים היבשים יותר של האי הצפוני והאי הדרומי, כמו כן באוסטרליה, בטסמניה, בוויקטוריה ובניו סאות' ויילס.
הצמח יובא לישראל כצמח נוי, אך אינו נפוץ מאד.
מאביקים

מאביקים שונים מבקרים בצמח, ביניהם זבובים רחפניים וסוגים שונים של דבורים, כולל דבורת הדבש.
מזיקים

בניו זילנד ניזונים מהצמח חיפושית המאנוקה הבוגרת (Pyronota festiva) והזחלים שלה. כמו כן תוקפות אותו שם כנימות מגן המפרישות נוזל מתוק המהווה מצע לעובש.
צפי לעתיד?

נראה שהמין Leptospermum scoparium נמצא בתהליך של התמיינות אבולוציונית כתוצאה מבידודו משאר המינים בסוג Leptospermum . מחקרים מדגימים אובדן של מבנה השורש המשפר עמידות לשריפה בקרב אוכלוסיות של המין הגדלות באזורים נטולי אש יחסית של האי הדרומי של ניו זילנד. לעומתן, המבנה נשמר באוכלוסיות אוסטרליה וטסמניה והן גם ממשיכות להתחדש בקלות יחסית לאחר שריפה.
אוכלוסיות אוסטרליות של Leptospermum scoparium נבדלות כימית ממקבילותיהן בניו זילנד, ובהן רמות גבוהות משמעותית של אקליפטול ומונוטרפנים. וריאציות כימוטיפיות נמצאו גם בין אוכלוסיות שונות בניו זילנד, ולכן יש טוענים שבעתיד יתחלק המין לשלושה תת-מינים.
טיפוח זנים

זנים רבים פותחו לגידול תרבותי בגינות. אחדים מהם זכו בפרס של חברת הבוסתנאות המלכותית הבריטית. ביניהם זן "קיווי", זן "ניקולסי נאנום", זן "דמשק אדום" וזן "ברק כסף".
זני תרבות רבים גדלים ביתר הצלחה מחוץ לניו זילנד. הסיבה המשוערת לכך היא שבמולדתו נפגע הצמח על ידי כנימת מגן המפרישה נוזל מתוק שעליו צומח עובש, הפוגע בצמח. נעשים ניסיונות להכליא את הזנים הניו זילנדיים עם מינים אוסטרליים עמידים.